
     RAPORT

asupra proiectului de Lege privind autorizarea Ministerului Justiţiei de a vinde locuinţele de serviciu pe care acesta le are în administrare
In conformitate cu prevederile art. 89 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere în fond cu proiectul de Lege privind autorizarea Ministerului Justiţiei de a vinde locuinţele de serviciu pe care acesta le are în administrare   trimis cu adresa nr. P.L.X-634  din 27 octombrie 2004, înregistrată sub nr. 31/ 961 din 28 octombrie 2004.

Potrivit prevederilor art. 75 din Constituţie şi ale art. 86 alin. 3 pct. 1 din Regulamentul Camerei Deputaţilor, Camera Deputaţilor este  Cameră decizională. 

Senatul, în şedinţa din 21 octombrie 2004, a adoptat proiectul de lege.

Proiectul de lege are ca obiect de reglementare autorizarea Ministerului Justiţiei de a vinde locuinţele de serviciu pe care le are în administrare.    
În conformitate cu prevederile art. 60 din Regulamentul Camerei Deputaţilor, membrii comisiei  au examinat proiectul de lege în şedinţa din 9 noiembrie 2004.
La lucrările comisiei au participat, în calitate de invitaţi, doamna Simona Maya Teodoroiu – secretar de stat şi domnul Ionel Didea , director, din partea Ministerului Justiţiei.

Lucrările comisiei  s-au  desfăşurat în prezenţa tuturor membrilor comisiei.

După dezbateri, membrii comisiei au hotărât, cu unanimitate de voturi,  ca proiectul de Lege privind autorizarea Ministerului Justiţiei de a vinde locuinţele de serviciu pe care acesta le are în administrare, să fie supus, spre dezbatere şi adoptare, plenului Camerei Deputaţilor, în forma adoptată de Senat .

Proiectul de lege face parte din categoria legilor ordinare. 

